שלושה גברים בשנות ה-30 לחייהם משפרעם הגישו שלשום(ה') תלונה במשטרה שבמסגרתה טענו כי הותקפו בחוף הים בקריית חיים שלשום. הרקע, לטענתם, היה לאומני.

סימני התקיפה

"כמעט רצחו אותנו"

אחד המותקפים

השניים, רופא ואח (28) וחברם (20), סיפרו כי בעת שישבו בחוף, "עברו במקום כמה צעירים יהודים ושאלו אותנו אם אנחנו ערבים". לאחר מכן, כך לדבריהם, עזבה החבורה את המקום - ושבה כעבור כ-10 דקות: "הם חזרו עם ציוד, הכו אותנו וגרמו לנו חבלות בכל חלקי גופנו".

עוד טענו השניים כי התוקפים קיללו אותם ואמרו: "אתם ערבים כלבים, אל תישארו כאן".

"לא פגענו באף אחד", הם אמרו ל-ynet. "הם פשוט החליטו להכות אותנו בלי סיבה. כמעט רצחו אותנו. ביקשנו מהם שיפסיקו אבל הם המשיכו. רק אחרי שהגיעו עוד אנשים לזירה - הם הורחקו. אנחנו מקווים שהמשטרה תגיע אליהם".

"ראינו בעבר הרבה פרסומים על תקיפות על רקע לאומני", הם הוסיפו. "לא ציפינו שנעבור מקרה כזה - ועוד מהקשים והחמורים ביותר. לצערנו, למרות הגינויים נגד גזענות - זה נמשך. מי יהיה הבא בתור?".